text: Ski'e godt
  04 februar 2012 kl. 15.04
  Sneen har lagt sig som en hvid dyne over landet, og det betyder gode vilkår for skiløberne i Kolding. Så er der nemlig ikke langt, hvis de skulle trænge til en tur på de lange brædder.
  På vores landsdels helt egen skibakke, Hoch Hylkedal uden for Kolding, har skiløberne svært ved at få stavene ned af bare glæde over det hvide landskab.
  Mange er troppet op med ski og støvler under armen for at få sig en tur på en af de fire pister. En af dagens besøgende er Henrik Andresen fra Sønder Bjert. Han er af sted med sine to børn, så de alle tre kan forbedre deres evner på skiene i det sydjyske.
  - Jeg synes det er sjovt, at det kan lade sig gøre. Det er et rigtig fint solskinsvejr i dag, hvor sneen daler ned, siger Henrik Andresen
  Information om priser og åbningstider kan findes på Kolding Skiklubs hjemmeside.
  